Нарушеня нику

**Нарушеня нику** тото часточна вадь повна страта нику, можности видіти. Без лічіня ци помучных засобув ги корекційні аксесуары на очі, асистивных направ тай медичної помочи, нарушеня нику годно усложняти кажджоденні занятя, у тому числі читаня тай хожіня. Терміны **слабозря́чость** авадь **сліпота**́ часто ся хоснувут на такі нарушеня нику, котрі дуже тяжко ся кориґувут авадь не лічат ся домак тай читаво вливавут на кажджоденный жывут. Окрем фурташных нарушень сут дочасні, як наприклад *amaurosis fugax* (дочасна безбольова страта нику в окови), котрі указувут на серйозні проблемы из здоровльом.

Майчастыма причинами нарушеня нику у світі сут рефракційні вады (43%), катаракта (33%) тай ґлавкома (2%). Межи рефракційными вадами сут близкорукость, далековидность, презбіопія тай астиґматізмус. Катаракта є майпошыренов причинов сліпоты. Сут ай другі розлады, котрі можут привести д проблемам из ником, наприклад макуларна деґенерація з роками, діабетична ретинопатія, замгленя рогувкы, сліпота у дітинстві тай шор інфекцій. Окрем того, нарушеня нику годні быти спричинені проблемами з мозґом, інсултами, передчасным рожденьом тай травмами.

Подля податкув ВООЗ, 80% нарушень нику пуддавут ся лічіню. На 2015.&nbsp;рук, 940&nbsp;міліонув людий у світі мали якыйись ступінь страты нику. 246&nbsp;міліонув были слабозрячі тай 39&nbsp;міліонув&nbsp;— сліпі. Число трафункув нарушеня нику упало по 1990.&nbsp;роках.

## Дефініція
У 2010.&nbsp;рокови ВООЗ поміняла дефініцію нарушеня нику тай теперь она ся збігат из дефініційов ICD-11, єденадцятої ревізії Межинародної класифікації бетегув.

### Класифікація
На дистанції:

* Катеґорія 0: удсутноє вадь легкоє нарушеня нику&nbsp;— острота нику ліпша ги 6/18;
* Катеґорія 1: середньоє нарушеня нику&nbsp;— острота нику гурша ги 6/18 тай ліпша ги 6/60;
* Катеґорія 2: тяжкоє нарушеня нику&nbsp;— острота нику гурша ги 6/60 тай ліпша ги 3/60;
* Катеґорія 3: сліпота&nbsp;— острота нику гурша ги 3/60 тай ліпша ги 1/60;
* Катеґорія 4: сліпота&nbsp;— острота нику гурша ги 1/60 тай є сприятя світла;
* Катеґорія 5: сліпота&nbsp;— сліпота без сприятя світла.

Зблизка:

* Острота нику зблизка гурша ги N6 авадь M&nbsp;0.8 при 40&nbsp;см.

#### Украйина
В Украйині подля наказа Міністерства охороны здоровля №&nbsp;561 за 05.09.2011 *„Про затвердження Інструкції про встановлення груп інвалідності“* тай постановы Кабінета Мініструв Украйины №&nbsp;10 за 21.01.2015 *„Про затвердження переліку анатомічних дефектів, інших необоротних порушень функцій органів і систем організму, станів та захворювань, за яких відповідна група [...]“* сліпотов ся рахує „острота нику з переноснов корекційов менше 0.05 авадь концентричноє зуженя поля нику до 10&nbsp;ґрадусув уд точкы фіксації.“

## Причины
Майчасті причины нарушень нику по світови у 2010.&nbsp;рокови были:

# Рефракційні вады (42%)
# Катаракта (33%)
# Ґлавкома (2%)
# Макуларна деґенерація из роками (1%)
# Замгленя рогувкы (1%)
# Діабетична ретинопатія (1%)
# Сліпота у дітинстві
# Трахома (1%)
# Невызначена причина (18%)

Майчасті причины сліпоты по світови у 2010.&nbsp;рокови были:

# Катаракта (51%)
# Ґлавкома (8%)
# Макуларна деґенерація из роками (5%)
# Замгленя рогувкы (4%)
# Сліпота у дітинстві (4%)
# Рефракційні вады (3%)
# Трахома (3%)
# Діабетична ретинопатія (1%)
# Невызначена причина (21%)

Коло 90% людий из нарушенями нику жыют у розвивавучых ся крайинах. Макуларна деґенерація из роками, ґлавкома тай діабетична ретинопатія сут майчастыма причинами сліпоты у розвитых крайинах.

## Ґалерія

Файл:Tommy Edison blind cooking.jpg|Томмі Едісон, сліпый кінокритик, демонструє, як сліпый челядник годен сам паровати їдіня.
Файл:Long cane folded.jpg|Довга складна бота
Файл:Caoguia2006.jpg|Сліпый чоловік из свойим псом-поводырьом у Брасілії, Бразилія.
Файл:Blind girl feels shape of vehicle near Mana village, Uttarakhand.jpg|Сліпа дівочка пытат мотор, обы почуствовати його форму, коло села Мана, Уттараханд, Індія.
Файл:Visually impaired girl negotiating a rock while rock climbing.jpg|Дівочка з нарушеньом нику улізат на скалу
Файл:Watch for the blind2.jpg|Годинка про людий из нарушенями нику, из ґравірованьом брайльовым шрифтом


## Ник. щи

* Інвалідность
* Паралімпійські бавища

## Референції